**Աղբյուր**

*Հովհաննես Թումանյան*

Սարի լանջին, ժայռի տակ,
Ջուր էր բըխում սառնորակ
Ու ցրվելով խոտերում
Իզուր ճահիճ էր դառնում։

Նրա առջև մի խոր գուշ
Շինեց հովիվն ու անուշ
Խաղ ասելով նա տարավ
Ջրեց հոտը իր ծարավ։

Պախրեն անցավ էն սարից`
Շոգից հանած չոր լեզուն,
Կուշտ-կուշտ խմեց աղբյուրից,
Ապա նայեց աստծուն։

Անցվորն եկավ տոթակեզ,
Սառն աղբյուրին որ հասավ,
Գըլխարկն առավ ու չոքեց՝
Խմեց, սիրտը հովացավ։

Ու տվավ իր օրհնանքը
Անցվոր մարդը էն բարի.
«Քո շինողի օր-կյանքը
Ջրի նման երկարի՜...»

***Հարցեր և առաջադրանքներ***

1. Դու՛րս գրիր անծանոթ բառերն ու [օնլայն բառարանի](https://bararanonline.com/) օգնությամբ բացատրի՛ր։բխել-դուրս հոսել , տոթակեզ- շատ տաք , գուշ-աղբյուրի առաջ դրած մեծ փայտե տաշտ, պախրա-մայր այծ ։
2. Աղբյուրը որտե՞ղից էր բխում: Աղբյուրը բիխում էր սարի լանջին ժայրի տակ։
3. Ինչպիսի՞ն էր աղբյուրը: Աղբյուր սառնորակ էր։
4. Առանձնացրո՛ւ բանաստեղծության քեզ համար ամենասիրելի քառատողը, նկարի՛ր ու վերնագրի՛ր:
5. Փորձի՛ր բացատրել այս հատվածը: Աղբյուրը կառուցողի կյանքը թող շատ երկար լինի։
«Քո շինողի օր-կյանքը
Ջրի նման երկարի՜...»
6. Քո տատիկներից կամ պապիկներից հարցրու , թե ինչ օրհնանքներ գիտեն և գրի'ր քո բլոգում(կարող ես նաև ձայնագրել կամ տեսագրել նրանց և նյութը տեղադրել): Հացով մնաս։ Կերածդ հացը հալալ լինի։Շեն մնաք,ծլեք,ծաղկեք, զորանաք։Աստծո աջը ձեր գլխից անպակաս լինի։ Սև օր չտեսնես։ Մի բարձի ծերանաք,մուրազներիդ հասնեք։